Pogranična propusnica

30.01.14

Pogranična propusnica je posebna isprava koja služi njenom nositelju za prelazak zajedničke državne granice pod uvjetima pograničnog režima.

Bosna i Heregovina i Republika Hrvatska su u lipnju 2013. zaključile [Sporazum o pograničnom prometu](http://www.mvep.hr/files/file/2013/130620-SOP1.pdf) kojim se uspostavlja pogranični režim, odnosno sustav pravila kojima se uređuje pogranični promet u pograničnom području između ove dvije zemlje, i [Ugovor o graničnim prijelazima](http://www.mvep.hr/files/file/2013/130620-UgovorGP1.pdf) kojim su na zajedničkoj državnoj granici između ugovornih stranaka određeni granični prijelazi.

Sporazumom o pograničnom prometu definirano je da stanovnici pograničnog područja zajedničku državnu granicu mogu prelaziti sa pograničnom propusnicom.

Pravo na pogranične propusnice imaju stanovnici s obje strane granice u dubini od 5 km od zajedničke državne granice, pod uvjetom da imaju ekonomsku, socijalnu, obiteljsku ili drugu opravdanu poveznicu s pograničnim područjem druge strane.

Pogranične propusnice građanima Republike Hrvatske izdaje Granična policija BiH, a zahtjevi se, osim kod nadležnih terenskih ureda i postrojbi Granične policije, mogu podnijeti u Veleposlanstvu BiH u Zagrebu.

IDDEEA je prema odluci Vijeća ministara BiH u postupku izdavanja pograničnih propusnica građanima Republike Hrvatske zadužena za personalizaciju isprava, tehničku potporu i vođenje evidencija o pograničnim propusnicama.

          

**NAJVEĆI STUPANJ SIGURNOSNIH MJERA ZA IDENTIFIKACIJU**

Nova pogranična propusnica pruža najveće mjere zaštite osobnih podataka. Pomoću raznih sigurnosnih elemenata svako može da provjeri validnost ove isprave. Svi elementi mogu biti verificirani pomoću raznih čula i uređaja.

**NAJSUVREMENIJA TEHNOLOGIJA IDENTIFIKACIJE**

Bosna i Hercegovina izdaje novu pograničnu propusnicu. Portret nositelja i svi osobni podaci, kao što su ime, mjesto i datum rođenja te posebna strojno čitljiva zona ugravirani su laserskim sustavom. Pored toga, svi podaci o nositelju sačuvani su čip modulom u digitalnoj najsigurnijoj formi. Čip modul i antena se nalaze unutar same kartice.

**SIGURNOSNI ELEMENTI**

****

**1. SIGURNOSNA POZADINA**- Pozadina kartice se sastoji od posebnih sigurnosnih elemenata: tankih linija, mikroteksta ili drugih unikatnih oblika umjetnosti/crteža.

**2. ULTRALJUBIČASTA FLUORESCENTNA SLIKA**- Poseban sigurnosni element koji se sastoji od tankih linija i mikroteksta koji svijetli u žutoj boji kada se kartica stavi pod UV svjetlo.

**3. HOLOGRAMSKI ELEMENT**- Ovaj element preklapa fotografiju portreta i mijenja izgled u ovisnosti od kuta promatranja.

**4. SEKUNDARNA FOTOGRAFIJA**- Sekundarna polutransparentna fotografija nositelja pogranične propusnice je zaštićena sigurnosnom pozadinom i površinskim utiskivanjem/embosiranjem.

**5. VARIJACIJA BOJA**- Jedinstvena boja u obliku trokuta se transformirа iz magentа u zelenu boju u ovisnosti iz kojeg kuta se promatra.

**6. TISAK DUGINIM BOJAMA**- Boja pozadine se lagano mijenja iz žute u sivu boju.

**7. TAKTILNO UGRAVIRANI DATUM ISTEKA VAŽENJA**- Datum isteka važenja se može osjetiti čulom dodira. Brojevi su ugravirani.

Brošura o pograničnoj propusnici dostupna je [ovdje](http://www.iddeea.gov.ba/images/stories/PDF/Brosure/PP_brosura.pdf).